《送高世德行人服阕之京》
明代·朱诚泳

年少亨衢早致身，松崖高弟有斯人。使藩不辱君王诏，营墓谁怜孝子贫。

旧赐绯袍深雨露，重依丹陛近星辰。故园听说松楸在，可有乡心入梦频。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。